Document ID: /roh_data/filtered/swiss_laws_in_ROHinterleaved.jsonl.gz/5177

This text was translated from EN into Rumantsch Grischun.

Each council shall consider and decide first of all whether it wishes to approve the introduction of a bill (introductory debate). If it approves the introduction of a bill, it must thereafter examine the enactment article by article (detailed consideration). Introduction shall be mandatory in the case of popular initiatives, budgets, annual reports, accounts, objections to treaties between cantons or between cantons and foreign states, the guarantee of cantonal constitutions, and in relation to the legislature plan and the financial plan. After the conclusion of the first detailed consideration, a vote is taken in each chamber on the text in its entirety. If approval of introduction is mandatory, no vote is taken on the text in its entirety other than in the case of budgets and accounts. If a bill is rejected by a chamber in the vote on the entire text, this is equivalent to non-approval of introduction. The rejection of a budget or of accounts in the vote on the entire text is equivalent to a referral back to the Federal Council. If a bill is approved for introduction, it may be abandoned at the request of the committee responsible for the preliminary examination or the Federal Council if it has become unnecessary. Amended by Annex No 1 of the FA of 26 Sept. 2014 (New Management Model for the Federal Administration), in force since 1 Jan. 2016 (AS 2015 1583; BBl 2014 767). Inserted by No I of the FA of 21 June 2013 (Improvements in the Organisation and Procedures of Parliament), in force since 25 Nov. 2013 (AS 2013 3687; BBl 2011 6793, 6829).

Mintga chombra tracta l’emprim in sboz per in decret e decida, sch’ella vul entrar en materia (debatta d’entrar en materia). Sch’ella decida d’entrar en materia, tracta ella lura artitgel per artitgel il sboz per il decret (tractativa detagliada). I sto vegnir entrà en materia obligatoricamain tar iniziativas dal pievel, preventivs, rapports da gestiun, quints, protestas cunter contracts dals chantuns tranter els u cun l’exteriur, per l’approvaziun da constituziuns chantunalas, tar la planisaziun da la legislatura sco er tar il plan da finanzas. Suenter che l’emprima tractativa detagliada è terminada ha lieu en la chombra ina votaziun generala. Sch’igl è obligatoric d’entrar en materia, n’ha lieu nagina votaziun generala, auter ch’en cas da preventivs u da quints. Sche la chombra refusa il sboz per in decret en la votaziun generala, correspunda quai ad ina decisiun da betg entrar en materia. Sche la chombra refusa preventivs u quints en la votaziun generala, decida ella da refusar e da renviar quels al Cussegl federal. Sch’igl è vegnì decidì d’entrar en in sboz per in decret, po quel vegnir stritgà sin proposta da la cumissiun predeliberanta u dal Cussegl federal, en cas ch’el è daventà obsolet. Versiun tenor la cifra 1 da l’agiunta da la LF dals 26 da sett. 2014 (nov model da gestiun per l’administraziun federala), en vigur dapi il 1. da schan. 2016 (AS 2015 1583; BBl 2014 767). Integrà tras la cifra I da la LF dals 21 da zer. 2013 (meglieraziuns da l’organisaziun e da las proceduras dal parlament), en vigur dapi ils 25 da nov. 2013 (AS 2013 3687; BBl 2011 6793, 6829).